Copa Vacía

"Copa Vacía" (בעברית: "גביע ריק") הוא סינגל שהוקלט על ידי הזמרת-יוצרת הקולומביאנית שאקירה ומנואל טוריזו. הוא יצא לאור ב-29 ביוני 2023, על ידי חברת התקליטים סוני מיוזיק לטין, כסינגל שלא מתוך אלבום. עם זאת, הוא מתוכנן להיכלל כסינגל באלבום האולפן השנים-עשר של שאקירה. הסינגל הוכרז ב-19 ביוני ותוארך לצאת באופן רשמי ב-29 ביוני 2023. לאחר יציאת "Shakira: Bzrp Music Sessions, Vol. 53" עם ביסאראפ ו-"TQG" עם קרול ג'י, שאקירה אישרה שיש לה שיר עם מנואל טוריזו בשם "Copa Vacía", שאמור לצאת מאוחר יותר ב-2023. מספר שבועות לאחר מכן, תמונות מהקליפ החלו לדלוף. בנוסף, החלו להתפרסם שמועות שהשיר יופץ בקרוב והיה צפוי שזה יהיה באפריל 2023, כיוון שלמנואל טוריזו יש יום הולדת באותו חודש. עם זאת, בשל ההדלפות הרבות, השיר לא יצא אז. בסופו של דבר בוטלו התוכניות לטובת יציאת הסינגל של שאקירה "Acróstico" ב-12 במאי 2023. ב-9 ביוני 2023, הזמרת שיתפה תמונה שלה כבת ים ברשתות החברתיות שלה באומרה: "You want thingamabobs? I got twenty...". ב-15 ביוני היא שיתפה קטעים חדשים מתוך השיר. הסינגל הוכרז ב-19 ביוני, ותוארך לצאת ב-29 ביוני 2023. בהמשך לכך, תיארה את הקליפ שלו כסרט. ב-28 ביוני, יום אחד בלבד לפני יציאתו הרשמית, שאקירה פרסמה תצוגה מקדימה מתוך הקליפ של השיר, ובה ניתן לראות יום שמשי באופן יחסי, בחוף הים בו טוריזו צולל ושאקירה מגלמת תפקיד של בת ים. הוא לוקח אותה מחוץ למים והם נשארים על שפת הים. גם בחלק אחר של הקליפ ניתן לראות את שאקירה בדיוק כפי שהיא מופיעה בעטיפת הסינגל. הקליפ הרשמי פורסם במקביל לסינגל ב-29 ביוני 2023. בקליפ, ניתן לראות את שאקירה מגלמת בת ים עם שיער ורוד. בהתחלה, היא שוכבת על חוף הים ומסביבה אשפה רבה. בהמשך, מופיע טוריזו כשהוא טובל במי הים, פוגש בת ים, מוציא אותה מהים ולוקח אותה איתו. לאורך הקליפ נראה טוריזו כשהוא מבצע את השיר על כיסא במקלט ליד שאקירה, שמוחזקת במכל מים. מאוחר יותר, ניתן לראות את שאקירה וטוריזו שרים במערה ורוקדים. בסוף הקליפ נראית שאקירה כפי שהיא מופיעה על עטיפת הסינגל, לבושה כבתולת ים וקשורה בידיה. סרטון השיר "Copa Vacía" באתר יוטיוב שאקירה, דאלאס-קיי, לקסוז, אלברט הייפ, סלואו Shakira y Manuel Turizo lanzan nuevo sencillo y video «Copa Vacía» (בספרדית) Impacto Latino, Shakira, una sirena en la portada de su nueva canción "Copa vacía", Impacto Latino, ‏2023-02-14 (בספרדית) Semana, Shakira presentó adelanto de su nueva canción: ‘Copa vacía’, Semana.com Últimas Noticias de Colombia y el Mundo, ‏2023-06-19 (ב־) https://twitter.com/shakira/status/1670874817006895104, Twitter “Hicimos una película”: Shakira revela la fecha de lanzamiento de “Copa vacía” (la esperada canción, el video y colaboración de Manuel Turizo), ‏2023-06-19 (ב־) Se filtra nueva canción de Shakira junto a Manuel Turizo: "Copa Vacía", www.mejorinformado.com (ב־) Univision, Shakira se convirtió en una sirena para su canción con Manuel Turizo: se filtraron las fotos, Univision (ב־) Redacción Última Hora Col, Filtran imágenes del video musical de la canción de Shakira con Manuel Turizo, Última Hora Col | ultimahoracol.com, ‏2023-03-30 (בספרדית) ULTIMA HORA! CANCELAN #COPAVACIA DE #SHAKIRA Y #MANUELTURIZO ?, נבדק ב-2023-07-05 NOTIMUNDO, Shakira comparte foto como sirena y fans ya esperan el tema «Copa vacía» con Manuel Turizo, ‏2023-06-12 (בספרדית) Shakira publica un adelanto de 'Copa Vacía': así suena su colaboración con Manuel Turizo | Europa FM, www.europafm.com, ‏2023-06-16 (בספרדית) "Shakira y Manuel Turizo hicieron una película de 'Copa vacía'; ¿cuándo se estrena?" COPA VACÍA 🧜‍♀️@ManuelTurizoMTZ JUNIO 29 8:00pm #CopaVacia, נבדק ב-2023-07-05 Shakira, Manuel Turizo - Copa Vacía (Official Video), נבדק ב-2023-07-05